CELEX: 22005D0711
Language: sk
Date: 2005-10-04 00:00:00
Title: 2005/711/ES: Rozhodnutie Spoločného výboru ES-EZVO „Zjednodušenie formalít pri preprave tovaru“ č. 1/2005 zo 4. októbra 2005, ktorým sa Rumunsko prizýva na pristúpenie k Dohovoru z 20. mája 1987 o zjednodušení formalít pri preprave tovaru

14.10.2005   
            
            
               SK
            
            
               Úradný vestník Európskej únie
            
            
               L 269/44
            
         
      ROZHODNUTIE SPOLOČNÉHO VÝBORU ES-EZVO „ZJEDNODUŠENIE FORMALÍT PRI PREPRAVE TOVARU“ č. 1/2005
   zo 4. októbra 2005,
   ktorým sa Rumunsko prizýva na pristúpenie k Dohovoru z 20. mája 1987 o zjednodušení formalít pri preprave tovaru
   (2005/711/ES)
   SPOLOČNÝ VÝBOR,
   so zreteľom na Dohovor z 20. mája 1987 o zjednodušení formalít pri preprave tovaru (ďalej len „dohovor“) (1), a najmä na jeho článok 11 ods. 3,
   keďže:
   
               (1)
            
            
               V rámci prípravy pristúpenia Rumunska k Európskej únii by sa zjednodušením formalít obchodné styky s týmto štátom uľahčili, pretože tieto formality zaťažujú prepravu tovaru medzi Rumunskom a Európskym spoločenstvom, Islandskou republikou, Nórskym kráľovstvom a Švajčiarskou konfederáciou.
            
         
               (2)
            
            
               S cieľom uskutočniť takéto zjednodušenie je potrebné prizvať Rumunsko na pristúpenie k dohovoru,
            
         ROZHODOL TAKTO:
   Článok 1
   V súlade s ustanovením článku 11a dohovoru sa Rumunsko prizýva, aby formou výmeny listín medzi Radou Európskej únie a Rumunskom, ktoré tvoria prílohu k tomuto rozhodnutiu, pristúpilo k tomuto dohovoru od 1. januára 2006.
   Článok 2
   Toto rozhodnutie nadobúda účinnosť dňom jeho prijatia.
   
      V Bazileji 4. októbra 2005
      
         
            Za Spoločný výbor
         
         
            predseda
         
         Rudolf DIETRICH
         
      
   
   
      (1)  Ú. v. ES L 134, 22.5.1987, s. 2. Dohovor naposledy zmenený a doplnený rozhodnutím č. 2/95 (Ú. v. ES L 117, 14.5.1996, s. 18).
   
      Vážený pán,
      mám česť informovať Vás o rozhodnutí Spoločného výboru ES-EZVO „Zjednodušenie formalít pri preprave tovaru“ č. 1/2005 zo 4. októbra 2005, ktorým sa Rumunsko prizýva na pristúpenie k Dohovoru z 20. mája 1987 o zjednodušení formalít pri preprave tovaru.
      Pristúpenie Rumunska k dohovoru sa stáva platným uložením listiny o pristúpení na Generálnom sekretariáte Rady Európskej únie, ku ktorej sa priloží preklad dohovoru v úradnom jazyku Rumunska v súlade s článkom 11a tohto dohovoru.
      Prijmite, prosím, výraz mojej najhlbšej úcty.
      
         
            generálny tajomník
         
         
            Generálny sekretariát Rady Európskej únie
         
      
      Rumunsko,
      berúc na vedomie rozhodnutie Spoločného výboru ES-EZVO „Zjednodušenie formalít pri preprave tovaru“ č. 1/2005 zo 4. októbra 2005, ktorým sa Rumunsko prizýva na pristúpenie k Dohovoru z 20. mája 1987 o zjednodušení formalít pri preprave tovaru,
      ktoré si želá stať sa zmluvnou stranou tohto dohovoru,
      TÝMTO VYHLASUJE, ŽE
      pristupuje k dohovoru.
      Prikladá k tejto listine preklad dohovoru v úradnom jazyku Rumunska.
      Prijme jednotlivé odporúčania a rozhodnutia, ktoré Spoločný výbor ES-EZVO „Zjednodušenie formalít pri preprave tovaru“ prijal od 4. októbra 2005 do dátumu, ktorým pristúpenia Rumunska nadobudne v súlade s článkom 11a dohovoru účinnosť.
      V …
      
         
            Za Rumunsko